Noomi Rapace

Hilda Noomi Rapace (født Norén; 1979) er en svensk skuespiller.

 Privatliv 
Mellom 2001 og 2010 var Noomi Rapace gift med skuespilleren Ola Rapace, og de har en sønn, Lev (født 2005). Hennes far var spansk flamencosanger, og hun vokste opp i Järna sammen med sin mor og islandske stefar. De bodde også på Island i 3 år.

 Karriere 
Sju år gammel fikk hun en statistrolle i Hrafn Gunnlaugssons film Ravnens skygge (islandsk originaltittel Í skugga hrafnsins) og bestemte seg da for å bli skuespiller.

Noomi Rapace studerte ved Skara Skolscen 1998–1999. Etter studiene har hun vært engasjert ved Teater Plaza 2000–2001, Orionteatern 2001, Teater Galeasen 2002, Stockholms stadsteater 2003 og Dramaten. Hun filmdebuterte i 1996 i TV-serien Tre kronor der hun spilte rollen som Lucinda Gonzales.

Rapace spiller Lisbeth Salander i filmatiseringen av Stieg Larssons Millennium-serien.

 Sitater 
 «Jeg er interessert i menneskenes mørkere sider, det som ikke er lett eller avbalansert. Sprekkene.» (Dagens Nyheter 23.11.2007)
 «Vi trenger mer ekstreme filmer i Sverige, personlige prosjekter som ikke er laget nødvendigvis for å nå et stort publikum. Jeg tror at det skaper en kreativ hemning å alltid ha det som mål.» (Dagens Nyheter 23.11.2007)

 Filmografi i utvalg 
 Spillefilm 
 2021 – I onde dager – Lisa
 2017  – Unlocked – Alice Racine
 2017 – What Happened to Monday
 2013 – Dead Man Down – Beatrice
 2013 – Passion – Isabelle James
 2012 – Knockout – Anita Lindblom
 2012 – Prometheus – Elizabeth Shaw
 2011 – Sherlock Holmes: A Game of Shadows – Madame Simza Heron
 2011 – Babycall – Anna
 2009 – Luftslottet som sprengtes – Lisbeth Salander
 2009 – Jenta som lekte med ilden – Lisbeth Salander
 2009 – Menn som hater kvinner – Lisbeth Salander
 2007 – Daisy Diamond – Anna (kreditert Noomi Norén)
 2006 – Sökarna – Återkomsten
 2006 – Du och jag – Maja
 2005 – Blodsbröder – Veronica
 2003 – Capricciosa – Elvira (kreditert Noomi Norén)
 2003 – En utflykt till månens baksida – Andrea (kreditert Noomi Norén)
 1997 – Sanning eller konsekvens – Nadja (kreditert Noomi Norén)

 Kortfilm 
 2006 – Enhälligt beslut (kreditert Noomi Norén)
 2006 – Toleransens gränser – Mamma (kreditert Noomi Norén)

 TV 
 2007 – Labyrint – Nicky (TV-serie) (kreditert Noomi Norén)
 2007 – Labyrint mobisodes – Nicky (mini-TV-serie) (kreditert Noomi Norén)
 2005 – Lovisa och Carl Michael – Anna Rella (kreditert Noomi Norén)
 2003 – Tusenbröder – hjemmehjelp (kreditert Noomi Norén)
 2003 – Tusenbröder II – hjemmehjelp
 2003 – Älskar, älskar och älskar – Nelly (kreditert Noomi Norén)
 2002 – Stora teatern – Fatima (TV-serie) 
 2001 – Pusselbitar – Marika Nilsson (mini-TV-serie) (kreditert Noomi Norén)
 2001 – Röd jul – Kvinne på kro
 1996 – Tre kronor – Lucinda Gonzales (TV-serie) (kreditert Noomi Norén)

 Priser 
 2008 – Bodilprisen for beste kvinnelige hovedrolle i filmen Daisy Diamond. 
 2008 – Robertprisen for årets kvinnelige hovedrolle i filmen Daisy Diamond.
 2012 – Amandaprisen 2012 for beste kvinnelige skuespiller i filmen Babycall

 Referanser 

 Eksterne lenker 

  Noomi Rapace hos Filmweb

  OsloPuls: Kvinnen som stjal showet, 10. mars 2009

Kategori:Svenske skuespillere
Kategori:Amandaprisen 2012
Kategori:Amanda for beste kvinnelige hovedrolle
Kategori:Bodilprisen for beste kvinnelige hovedrolle
Kategori:Robertprisen for årets kvinnelige hovedrolle
Kategori:Guldbaggen for beste kvinnelige hovedrolle
Kategori:Personer fra Hudiksvalls kommun
Kategori:Nominerte til Guldbaggen for beste kvinnelige hovedrolle